प्राकृतिक तरीकों का इस्तेमाल करना आधुनिक चिकित्सा के विकल्प आजमाएं सामान्य चिकित्सा प्रणाली आजमाना
व्यायाम करने से आपके गर्भाशय सहित पूरे शरीर में रक्त संचार बढ़ेगा। अच्छा रक्त संचार एंडोमेट्रियम (endometrium) को मजबूत बनाता है। चुस्त रहने के लिए पूरे दिन में से कम से कम 30 मिनट निकालें – तैरना, दौड़ना, बाइक चलाना, योगा करना, या टहलना इनमें से जो भी आप पसंद करती है वह करें। अगर आप ऐसी जॉब करते हैं जिसमें अधिक समय बैठना ही होता है, तो हर घंटे में दो मिनट के लिए उठें और घूमने की कोशिश करें। अपने हार्मोन लेवल को स्थिर रखने के लिए अच्छी तरह से आराम करें – क्योंकि सोते समय ही एस्ट्रोजन (estrogen) और अन्य हार्मोन संतुलित हो जाते हैं। एक हेल्दी स्लीप पैटर्न का नियमित रूप से अनुसरण करें ताकि हर रात आपको 7 से 9 घंटे की पर्याप्त नींद मिल सकें। बेहतर नींद पाने के लिए निम्नलिखित तरीकों को आज़माएं:  रोजाना एक निर्धारित समय पर सोने तथा जागने की आदत डालें। हर रात 10 से 11 बजे के आसपास सोने की कोशिश करें। दिन के समय झपकी लेना टालें। बेडरूम का इस्तेमाल केवल सोने के लिए करें – न कि TV देखने के लिए। रात के समय रिलैक्स रहें, चाहे तो गरम पानी से नहाएं या अपने हाथों की मालिश करें। शांत, अंधेरे कमरे में सोएं। तनाव तथा उसकी वजह से रिलीज होने वाले रसायन आपके शरीर सहित हार्मोन के संतुलन पर नकारात्मक प्रभाव डालते हैं। तनाव से मुक्ति पाने के लिए प्रतिदिन आराम करें। योग, मेडिटेशन, लेखन या पेटिंग जैसे क्रिएटिव कार्य, अरोमाथेरपी (aromatherapy), या अन्य कोई भी कार्य करें जो आपको आराम दिलाते हैं। यदि आपका घर या ऑफिस कार्य तनावपूर्ण लगता है, तो माइंडफुलनेस (Mindfulness) का अभ्यास करें। आपका आहार आपकी प्रजनन (Fertility) क्षमता पर असर करता है। सब्जियाँ, फल, और साबुत अनाज से भरपूर पौष्टिक आहार का सेवन करें। एक वसा-युक्त, कम कार्बोहाइड्रेट वाला आहार भी मदद कर सकता है। यदि संभव हो तो, मांस के बदले सब्जियों और बीन्स से अधिक प्रोटीन प्राप्त करें। ट्रान्स फैट और प्रोसेस्ड फूड खाने से बचे। हालांकि वैज्ञानिक रूप से यह सिद्ध नहीं हुआ है कि हर्बल सप्लीमेंट गर्भाशय अंतःस्तर को मोटा बनाता है, कुछ जड़ीबूटियां आपके शरीर में रक्तसंचार बढ़ाने में मदद कर सकते हैं और इससे आपके गर्भाशय में रक्त का बहाव बेहतर हो जाएगा, या आपके शरीर में एस्ट्रोजन (estrogen) हार्मोन की आपूर्ति बढ़ा सकता है। अधिकतर सप्लीमेंट्स आपको फार्मेसी, हेल्थ फुड स्टोर या ऑनलाइन मिल सकते हैं (मगर ध्यान रहें किसी प्रतिष्ठित विक्रेता से ही खरीदें)। हर्बल सप्लीमेंट शुरू करने से पहले अपने डॉक्टर या फार्मासिस्ट से जाँच लें – कि यह सप्लीमेंट प्राकृतिक हैं या नहीं, क्योंकि यह सप्लीमेंट अन्य औषधियों या बीमारियों पर असर कर सकती है। एस्ट्रोजन के स्तर या रक्त संचार को बढ़ाने या संतुलित करने के लिए निम्नलिखित हर्बल सप्लीमेंट लेने का विचार करें:  जंगली रतालू (Wild yam) ब्लॅक कॉहोश (Black cohosh) डोंग क्वाइ (Dong quai) मुलैठी (Licorice) त्रिपत्रा (Red clover) लाल रास्पबेरी के पत्तों की चाय (Red raspberry leaf tea) एक्यूपंक्चर (acupuncture) आपके गर्भाशय में रक्त संचार को बढ़ाने के साथ मासिक धर्म को नियंत्रित करने में मदद करता है। उपचार के लिए एक लाइसेंस प्राप्त एक्यूपंक्चर चिकित्सक से संपर्क करें। वे आपके शरीर के विशेष जगहों पर सूई चुभोकर रक्त संचार को सुधारने, हार्मोन्स को नियंत्रित करने, और आपके उपचार में मददगार साबित होंगे। जैसे आप अपने रक्त प्रवाह को बढ़ाने के लिए प्रयास कर सकते हैं, वैसे ही आपको ऐसा कुछ भी करने से बचना चाहिए जो आपके रक्त प्रवाह को कम करता हो। रक्त प्रवाह को कम करने वाली सबसे आम आदतें हैं:  धूम्रपान: धूम्रपान न करें! यह आपके स्वास्थ्य के लिए हानिकारक है और इससे रक्त प्रवाह घट जाता है। कैफ़ीन (caffeine) पीना: कैफ़ीन के सेवन को प्रतिदिन 1 कप तक ही सीमित रखें। कैफ़ीन पीने से होने वाले दुष्प्रभाव से बचने के लिए, इसे धीरे-धीरे पीना कम कर दें। डिकन्जेस्टन्ट्स (decongestants) लेना: फ़िनालेफ्राइन (phenylephrine) या अन्य "वैसोकॉन्स्ट्रिक्टर्स (vasoconstrictors)" युक्त एलर्जी और साइनस की दवाइयाँ रक्त-वाहिकाओं को संकुचित कर देते हैं, तो इस रसायन रहित दवाइयों को ही लें। कम मात्रा में एस्पिरिन लेने से कुछ महिलाओं की गर्भवती होने की संभावना में सुधार देखा गया है, हालांकि इस बात पर अभी भी संशय है कि एस्पिरिन गर्भाशय अंतःस्तर को मोटा करने में मदद करता है। अपनी मेडिकल हिस्ट्री के बारे में चर्चा करने के बाद, केवल अपने डॉक्टर की सम्मति से एस्पिरिन ले। पैंटोक्सिफ़्ललाइन (ट्रेन्टाल) दवा आपके रक्त प्रवाह को बढ़ाता है। गर्भवती होने की कोशिश कर रही महिलाओं के गर्भाशय अंतःस्तर को मोटा करने के लिए इस दवा को विटामिन-E के साथ लेना जरूरी है। इस दवा को लेने से आपको चक्कर आ सकते हैं और आपका पेट भी खराब हो सकता है। अपने डॉक्टर से इस दवा के बारे में विचार विमर्श करें और ध्यान रहें कि उन्हें निम्नलिखित बातों को ज़रूर बताएं:  अगर आपको कैफ़िन या अन्य किसी दवाई से एलर्जी है आप किस तरह की दवाइयाँ ले रही है, खासकर रक्त को पतला करने वाली दवाई जैसे एंटीकौयगुलांट (anticoagulants) अगर आपको किडनी से संबंधित कोई समस्या है या थी अगर आप गर्भवती होने का प्रयास कर रही है अगर हाल ही में आपकी कोई सर्जरी हुई है अगर सामान्य चिकित्सा प्रणाली से आपके गर्भाशय अंतःस्तर को मोटा बनाने में सफलता नहीं मिली है, तो किसी नए चिकित्सा प्रणाली को आज़माने के लिए विशेषज्ञ से मिलें। ग्रैनुलोसाइट कॉलोनी-स्टिमुलेटिंग फैक्टर (G-CSF) के उपचार से इन विट्रो फर्टिलाइज़ेशन (in vitro fertilization) की तैयारी करने वाली महिलाओं के एंडोमेट्रियम में सुधार पाया गया है। इस नई प्रक्रिया पर अभी भी अध्ययन किया जा रहा है, इसलिए अपने डॉक्टर से पता लगाएं कि इस पर विचार किया जा सकता है या नहीं। अगर आपकी माहवारी अनियमित है या आपको गर्भवती होने में मुश्किल आ रही है, तो अपने फैमिली डॉक्टर या अपने OB/GYN  से संपर्क करें। इसके कई कारण हो सकते हैं, आपकी समस्या पतले गर्भाशय अंतःस्तर (uterine lining) की वजह से है न कि अन्य कारणों से यह पता लगाने के लिए शारीरिक परीक्षण करवाएं। यदि पतली एंडोमेट्रियम आपकी समस्या है, तो उपचार के बारे में सही निर्णय लेने में आपके डॉक्टर आपकी मदद कर सकते हैं। अपने एंडोमेट्रियम (endometrium) पतले होने के कारण जानना अत्यंत महत्त्वपूर्ण है ताकि आपकी इस समस्या का सही इलाज किया जा सके। अपने हार्मोन को एस्ट्रोजन थेरेपी के जरिए नियंत्रित करना गर्भाशय अंतःस्तर को बढ़ाने का पहला कदम है। आपके डॉक्टर आपको एस्ट्रोजन युक्त गर्भ-निरोधक औषधि अपनाने के निर्देश दे सकते हैं, या एस्ट्रोजन युक्त गोली, पैच, जेल, क्रीम या स्प्रे के रूप में एस्ट्रोजन लेने की सलाह देंगे। एस्ट्रोजन लेने से ब्लड क्लॉट, हृदय संबंधित रोग, और कुछ प्रकार के कैन्सर से पीड़ित होने का खतरा बढ़ सकता है। अपने डॉक्टर से अपनी हेल्थ हिस्ट्री और फैमिली हिस्ट्री के बारे में चर्चा करें। आपके गर्भाशय अंतःस्तर को बढ़ने के लिए भरपूर रक्त प्रवाह की ज़रूरत है, इसलिए प्रतिबंधित धमनियाँ (arteries) पतले एंडोमेट्रियम होने का कारण हो सकते हैं। अपने डॉक्टर से पता करें कि अपने गर्भाशय में रक्त के प्रवाह को बेहतर बनाने और रक्त वाहिकाओं को विस्तारित करने के लिए वैसोडाइलेटर (vasodilator) ले सकते हैं या नहीं। किसी खास बीमारी से पीड़ित लोगों को वैसोडाइलेटर (vasodilator) नहीं लेना चाहिए, और इस दवा से दिल की धड़कन तेज़ होना, शरीर में पानी भरना (fluid retention), सिरदर्द, सीने में दर्द, और मिचली जैसे दुष्प्रभाव हो सकते हैं। कोई भी औषधि लेने से पहले अपने डॉक्टर से अपनी मेडिकल हिस्ट्री के बारे में चर्चा करें। विटामिन-E युक्त आहार लेने से गर्भाशय अंतःस्तर में रक्त के प्रवाह में वृद्धि हो सकती है और एंडोमेट्रियम की मोटाई बढ़ सकती है। विटामिन-E से भरपूर खाद्य पदार्थ खाएं, और अपने डॉक्टर से विटामिन-E सप्लीमेंट जैसे टोकोफेरॉल (tocopherol) लेने के बारे में बात करें। महिलाओं को विटामिन-E की खुराक 15 मिलीग्राम लेने की सलाह दी जाती है; अपने डॉक्टर से गर्भाशय अंतःस्तर को बढ़ाने के लिए 15 मिलीग्राम से अधिक खुराक लेने के बारे में पूछें – कई अध्ययन में महिलाओं को 600 मिलाग्राम खुराक तक दी गयी हैं। विटामिन-E की अधिक मात्रा वाले खाद्य पदार्थ निम्नलिखित है:  बादाम, पाइन नट्स, हेज़लनट्स, मूंगफली, और पीनट बटर कद्दू, सूरजमुखी, और तिल के सूखे बीज चौलाई का साग (Swiss chard), करम साग (kale), और पालक (spinach) सरसो का साग, शलगम के हरे पत्ते, और पार्सले (parsley) ऐवोकाडो, ब्राकोली, टमाटर, और ऑलिव आम, पपीता, और कीवी गेहूं के बीज का तेल, सनफ्लॉवर ऑइल, और कॉर्न ऑइल आयरन की कमी गर्भाशय अंतःस्तर पतला होने का कारण हो सकता है। खून में आयरन की मात्रा पता लगाने के लिए डॉक्टर की सलाह से खून की जांच (blood test) कराएं। अगर आपके खून में आयरन का स्तर कम है, तो आपको आयरन से भरपूर पौष्टिक आहार या आयरन सप्लीमेंट लेने की ज़रूरत होगी।   मीट और मछली आयरन के अच्छे स्त्रोत है। वेगन और शाकाहारी लोगों में आयरन की कमी का खतरा अधिक होता है। इसलिए सुनिश्चित कर लें कि आपके आहार आयरन युक्त अनाज और सब्जियां, जैसे क्विनोआ, दाल, पालक और टोफू (tofu) से परिपूर्ण हो। वैज्ञानिक रूप से यह सिद्ध हुआ है कि l-आर्जिनीन (l-arginine) सप्लीमेंट उन लोगों की मदद करता है जिन्हें बंद धमनियों के कारण दिल की बीमारी और पैरो में दर्द की शिकायत है। धमनियों का विस्तार करने और रक्त प्रवाह में सुधार करने की क्षमता के कारण, l-आर्जिनिन लेने से गर्भाशय की परत को बढ़ाने में मदद मिल सकती है।   अपने स्थानीय दवाखाना या फार्मेसी या हेल्थ फूड स्टोर से आप इन सप्लीमेंट को खरीद सकते हैं। l-आर्जिनीन (l-arginine) की कोई निश्चित खुराक नहीं है, लेकिन अलग-अलग बीमारियों के लिए इसे लगभग 0.5-15 मिलीग्राम तक लिया जा सकता है। शोध के अनुसार पतले गर्भाशय अंतःस्तर  के इलाज के लिए 6 ग्राम खुराक प्रतिदिन लेने की सलाह दी गई है। यह खुराक आपके लिए सही है या नहीं यह जानने के लिए अपने डॉक्टर से सलाह लें।
प्रतिदिन व्यायाम करें: हर रात कम से कम 7 घंटे की नींद लें: तनाव-मुक्त रहें: प्रजनन (fertility) क्षमता बढ़ाने में मदद करने वाले आहार लेने का प्रयास करें: हर्बल सप्लीमेंट्स लें: एक्यूपंचर आज़माएँ: रक्त प्रवाह कम करने वाली आदतों का त्याग करें: कम-डोज़ वाली एस्पिरिन की थेरेपी के बारे में पूछें: अपने डॉक्टर से पैंटोक्सिफ़्ललाइन (Pentoxifylline) लेने का विचार करें: साइटोकाइन (cytokine) उपचार के बारे में शोध करें: अपने डॉक्टर की सलाह लें: एस्ट्रोजन थेरेपी (estrogen therapy) आजमाएं: वैसोडाइलेटर (vasodilator) औषधि लें: शरीर में विटामिन-E की मात्रा बढ़ाएं: खून में आयरन (iron) के स्तर की जांच करें: l-आर्जिनीन (l-arginine) सप्लीमेंट लें:
https://www.wikihow.com/Increase-Uterine-Lining https://www.wikihow.com/Increase-Uterine-Lining https://www.wikihow.com/Increase-Uterine-Lining
Using Natural Methods Considering Newer Medical Options Trying Standard Medical Practices